નિલમના કિસ્સામાં પાસ્ટ હિસ્ટ્રીમાં બીજુ પણ મહત્વનું ફેકટર હતું જ. તે જેને ખૂબ પ્રેમ કરતી હતી તે સંજયના બીજે લગ્ન થઇ ગયા હતા. સંજય એને સમજી શકતો નહોતો. એવું કહોને કે નિલમના ડિપ્રેશન સાથે પોતાને મેનેજ કરી શકતો નહોતો. છેલ્લા છ-સાત વર્ષના સંબંધો તૂટવાની ઘટના ‘પડતા પર લાત મારવા’ જેવી થઇ હતી. આ બંને કારણોને લીધે નિલમની હતાશા તીવ્ર બની હતી તેને થોડા મહત્વના ફેરફાર લાઇફસ્ટાઇલમાં કરવાના હતા. ઝડપથી એક બીજી ‘કંપની’ની જરૂર હતી. લિસ્ટમાં નવો મિત્ર અનિમેષ તો રાહ જાઇને જ ઊભો હતો.